Den 38-årige blev anholdt på sin bopæl i Vester Hjermitslev, hvor politiet også fandt det gevær, som blev stjålet ved røveriet, oplyser vicepolitikommissær Lars Nørskov til TV2/Nord. Tidligere på dagen blev bilen, som blev stjålet i forbindelse med røveriet, fundet på en mark ved byens Fjernvarmeværk. En 59-årig mand blev lørdag aften truet til at udlevere våben og kontanter i sit hjem i Vester Hjermitslev. Efterfølgende blev han tvunget i bagagerummet på sin egen bil. Herefter kørte røveren godt 15 kilometer til industriområdet i Pandrup, hvor den chokerede mand blev sluppet fri, og fik slået alarm til politiet.
Nordjyllands Politi har klokken 9:10 her til morgen anholdt en 38-årig mand, og sigter ham for groft hjemmerøveri i Vester Hjermitslev.